kardosdrur/scandi-wiki huggingface dataset:
Mette Tony

Mette Tony er en dansk arkitekt. Hun stiftede i 2006 Tegnestuen Praksis sammen med Mads Bjørn Hansen.

Uddannet fra Kunstakademiets Arkitektskole 1998 og som Byggeøkonom MDB i 2005. Udpeget af Akademisk Arkitektforening som arkitekt i Præmierings- udvalget i Odense Kommune i 2006. Er udpeget som fagdommer for Akademisk Arkitektforening og er desuden en del af Kulturministeriets censorkorps til Kunstakademiets Arkitektskole og Arkitektskolen Aarhus i Århus.

Er bl.a. tildelt Nykredits Arkitekturpris 2017, Dreyers Fonds Hæderspris 2017, Betonelementprisen 2017, Utzonstatuetten 2017, Henning Larsens Fond´s Hæderspris 2016, Eckersberg Medaillen i 2008, og Statens Kunstfonds arbejdslegat. Har udstillet på Charlottenborg Forårsudstilling. Er fra 2008 - 11 udpeget til Statens Kunstfonds tre mands udvalg for Arkitektur.

Tillidshverv: Censor ved Kunstakademiets Arkitektskole, Fagdommer i arkitektkonkurrencer under Akademisk Arkitektforening, Kunstnersamfundes Arkitektsektion, Bygningspræmieringsudvalget i Odense kommune, Statens Kunstfond arkitekturudvalg 2008 - 11.

Eksterne Henvisninger 
http://www.praksisarkitekter.dk/mette-tony

Arkitekter fra Danmark
3. https://faa.dk/artikel/sydfynsk-firma-vinder-arkitekturpris
Edwin Rahrs Vej

Edwin Rahrs Vej er en større byvej i Aarhus der strækker sig fra den ydre ringvej Ring 2 til rundkørslen ved Logistikparken, hvor Herningmotorvejen begynder. Vejen løber igennem boligområderne Gellerupparken, Brabrand og Helenelyst på sydsiden, mens nordsiden mest er præget af Bazar Vest, en del industri, en genbrugsstation samt Brabrand Moské. Det meste af vejen er tosporet, dog er der flere vognbaner ved Gellerup.

Historie 
Edwin Rahrs Vej er opkaldt efter jern og ståldynastiet Rahr i Aarhus, hvoraf stifteren Edwin Rahr boede i Brabrand. Firmaet, der gik i betalingsstandsning i 1910, blev senere til tre firmaer: Rahrs tekniske Forening, der sluttede sit virke i Brabrand, hvor nu Den Danske Bank har sin tekniske afdeling. Desuden Brødrene Kier, som videreførte jernafdelingen i Mindegade, samt C. Hofman & Co. som blev oprettet af tre medarbejdere fra det likviderede firma og er beliggende på Edwin Rahrs Vej i Brabrand. I dag hedder firmaet Sanistål A/S.

Kilder og henvisninger 

Gader i Aarhus
Indfaldsveje i Danmark
Shotokan

Shotokan er en kampsport inden for karate, der blev etableret i år 1936.

Historie 
Gichin Funakoshi (Tominakoshi) (1869-1957) etablerede en karateskole i år 1936 under navnet "Shotokan".

Se også

Referencer 

Japansk kampsport
Mads Peder Nordbo

Mads Peder Nordbo (født 6. maj 1970) er en dansk forfatter, der skriver romaner, der foregår i Grønland.

Baggrund 
Nordbo er født og opvokset på Fyn og har derudover boet i Sverige, Tyskland og senest Grønland.
 
Han er uddannet i nordisk sprog og litteratur samt filosofi og har ved siden af sin forfattervirksomhed arbejdet som bl.a. tekstforfatter, redaktør og kommunikationsekspert.

Nordbo debuterede i 2012 med thrilleren Odins labyrint – et glasbarns fortællinger, der blev fulgt op af Thuleselskabet i 2014. I 2015 udkom hans tredje roman, Gudspartiklen, som blandt andet fokuserer på trafficking og udnyttelse af unge piger og kvinder.

Senest er han begyndt at skrive "arctic noir"-krimier i form af Pigen uden hud (2017) og dens efterfølger Kold angst (2018). Begge disse bøger udspiller sig i grønlandske omgivelser, som Nordbo selv har et nært kendskab til efter at have boet der i fire år.
 
Nordbos bøger udkommer flere sprog; Pigen uden hud blev således solgt til oversættelse til 17 sprog inden udgivelsen.

Arctic noir 
Genren "arctic noir" er en variant krimigenren nordic noir, hvor forskellen er, at mens nordic noir-værker foregår i de nordiske europæiske lande med en grundlæggende mørk stemning og ofte store vidder, så foregår arctic noir-værker i en arktisk verden med det der følger af endnu større afstande, ødemarker, indlandsis, lokal kultur samt det arktiske klima.

Bibliografi 

 Odin labyrint (2012, thriller)
 Thuleselskabet (2014, thriller)
 Gudspartiklen (2015, roman)
 Pigen uden hud (2017, krimi)
 Kold angst (2018, krimi)
 Kvinden med dødsmasken (2019, krimi)

Bøger skrevet i sammenarbejde med Sara Blædel 
 Opløst, (2021 Krimi)
 Sår, (2023 Krimi)

Bøger kort fortalt

Bøger om Dea og Liam skrevet i sammenarbejde Sara Blædel 
 Opløst (roman), 2021
Politikommissær Dea og Vice politiinspektør Liam bliver kontaktet af Charlottes mand, da Charlotte er forsvundet i nærheden af deres hjem i Tommerup på Fyn. Det bliver start skuddet til at større eftersøgning som sætter hele Fyn mere eller mindre på den anden ende. Folk dør en pinefuld død med politiet som tilskuere. Sår (roman), 2023
Dea og Liam bliver sat på en efterforskring af et lig som er blevet skåret i, huden er blevet lavet til låger på udvalgte steder på kroppen, Det er tidligere set, som et politisik motiv af kunstneren/ konservatoren Monika Le Fervre som har gjort noget tilsvarende på dyr. Midt i efterforskingen, forsinder Zenia som er datter til Politidirektøren Margrethe Dybbøl. Dyreforkæmpere og mobning sætter sit præg på handlingen.

Referencer

Eksterne henvisninger 

 Mads Peder Norbos hjemmeside

https://www.andersdyhr.com/portfolio/7d/

Krimiforfattere fra Danmark
Manglebræt

Et manglebræt er ældre redskab, brugt ved tøjrulning, brættet har et håndtag i den ene ende tit udformet som en hest. Brættet blev tidligere brugt til at glatte vaskede lagner, duge og andre tekstiller med, idet tøjet blev viklet omkring en rundstok og rullet hen over et bord ved hjælp af brættet. Brættet var ofte dekoreret med træskæringer, karvesnit og/eller bemalinger.

Referencer 
 

Tekstilpleje
Husholdningsredskaber
Tomas Jonsson

Alf Tomas Jonsson (født 12. april 1960 i Falun, Sverige) er en svensk tidligere ishockeyspiller, og olympisk guldvinder med Sveriges landshold.

På klubplan spillede Jonsson i den hjemlige liga hos henholdsvis Modo og Leksand. Han tilbragte også otte sæsoner i den nordamerikanske NHL-liga, hvor han repræsenterede henholdsvis New York Islanders og Montreal Canadiens. Med Islanders var han to gange, i 1982 og 1983, med til at vinde Stanley Cup-titlen.

Med det svenske landshold vandt Jonsson guld ved OL 1994 i Lillehammer og bronze ved OL 1980 i Lake Placid. Derudover blev det til guld ved VM 1991 i Finland.

OL-medaljer 
 1994:  Guld
 1980:  Bronze

VM-medaljer 
 1991:  Guld
 1981:  Sølv
 1986:  Sølv
 1990:  Sølv
 1995:  Sølv
 1979:  Bronze

Referencer

Eksterne henvisninger 

Ishockeyspillere fra Sverige
NHL-spillere
Deltagere for Sverige ved vinter-OL 1994
Olympiske mestre fra Sverige
Olympiske bronzemedaljevindere fra Sverige
Personer fra Falun
Graeme Gilmore

Graeme Gilmore (født 29. juni 1945 i Launceston) er en forhenværende cykelrytter fra Australien. Hans foretrukne disciplin var banecykling, hvor han har vundet medaljer ved nationale mesterskaber.

Gilmore startede i 101 seksdagesløb og vandt 12. Den sidste sejr kom i 1976, da han sammen med makkeren Dieter Kemper vandt Københavns seksdagesløb.

I 1966 blev han på landevej samlet nummer to ved etapeløbet Herald Sun Tour.

Han er far til cykelrytter Matthew Gilmore.

Eksterne henvisninger 
 

Mandlige cykelryttere fra Australien
Vindere af Københavns seksdagesløb
Personer fra Melbourne
Karvesnit

Karvesnit eller karvsnit er en særlig måde at lave ornamentik på et møbel, panel eller lignende, det laves ved at man med en kniv skærer let fordybede snit, der danner forskellige mønstre, for det meste geometriske. Karvesnit anvendtes i stor stil i folkekunsten som dekoration på brugsting og møbler. Metoden vandt stor udbredelse inden for husflidsbevægelsen fra slutningen af 1800-tallet.

Referencer

Eksterne henvisninger 

Husflid
Emile Severeyns

Emile Severeyns (født 28. august 1931 i Schoten, død 30. november 1979 i Antwerpen) var en cykelrytter fra Belgien. Han kørte både landevejs- og banecykling.

Han startede ved 151 seksdagesløb, og vandt de 25. Af de 25 sejre var de 19 med makkeren Rik Van Steenbergen, hvor sejrene ved Københavns seksdagesløb i 1958 og 1960 var nogle af dem. Severeyns vandt også to løb i Montreal med danske Palle Lykke Jensen.

På landevej vandt han blandt andet GP Briek Schotte.

Eksterne henvisninger 
 

Mandlige cykelryttere fra Belgien
Vindere af Københavns seksdagesløb
Sørøysundet

Sørøysundet er et sund i Hammerfest, Norge og Hasvik kommuner i Troms og Finnmark fylke i Norge. Det adskiller øerne Sørøya i nord og Stjernøya, Seiland og Kvaløya i syd. Sundet er omkring 70 kilometer langt og går fra Lopphavet i sydvest til spidsen af Kvaløya og Sørøya i nordøst.

Kilder og henvisninger 

Fjorde i Troms og Finnmark
Farvande i Norge
Hammerfest
Alta (Norge)
Hasvik
Ferdinando Terruzzi

Ferdinando Terruzzi (født 17. februar 1924 i Sesto San Giovanni, død 9. april 2014 i Sarteano) var en cykelrytter fra Italien, der primært kørte banecykling.

I begyndelsen af 1940'erne var Terruzzi en af Italiens bedste amatørbanecykelryttere, og han blev national mester i sprint i 1942. Det blev hans eneste italienske mesterskab, idet han kom til at stå lidt i skyggen af Mario Ghella.

Terruzzi blev udvalgt til at deltage i OL 1948 i London, hvor han kørte tandem sammen med Renato Perona. De to italienere vandt først over et argentinsk par, hvorpå de i kvartfinalen besejrede et belgisk par. Efter sejr over et schweizisk par i semifinalen stod de i finalen over for briterne Reg Harris og Alan Bannister. Finalen blev kørt i højst tre løb, og briterne vandt det første, hvorpå italienerne vandt det andet. På grund af forsinkelser i løbsprogrammet var det næsten mørkt, da det afgørende løb blev kørt. Briterne begyndte bedst, men italienerne indhentede dem og vandt med et ganske lille forspring (ca. 15 cm) og sikrede sig dermed guldmedaljerne, mens Harris og Bannister fik sølv. Franskmændene René Faye og Gaston Dron vandt kampen om tredjepladsen og bronzemedaljerne.

Efter OL 1948 blev Terruzzi professionel og konkurrererede i sin sport frem til 1967, hvor han var et stykke over fyrre år gammel. Han specialiserede sig især i seksdagesløb, og han deltog i 149 af den slags løb, hvoraf han vandt de 25. Blandt hans sejre var to ved Københavns seksdagesløb i 1953 og 1954 med makkeren Lucien Gillen. I februar 1959 vandt han seksdagesløbet i Aarhus sammen med danske Knud Lynge.

Han blev europamester i parløb i 1957 og i 100 km baneløb i 1958. Efter afslutningen af sin karriere åbnede Terruzzi en cykelforretning i Sarteano.

Referencer

Eksterne henvisninger 

Mandlige cykelryttere fra Italien
Deltagere for Italien ved sommer-OL 1948
Olympiske mestre fra Italien
Vindere af Københavns seksdagesløb
Stefan Örnskog

Stefan Bror Karl Örnskog (født 4. april 1969 i Jönköping, Sverige) er en svensk tidligere ishockeyspiller, og olympisk guldvinder med Sveriges landshold.

Örnskog spillede størstedelen af sin karriere hos hockeyliga-klubben HV71 i sin fødeby. Her var han med til at vinde det svenske mesterskab i 1995. Han stoppede sin karriere i 2001, efter at have spillet 12 sæsoner for klubben samt to år i Finland.

Med det svenske landshold vandt Örnskog guld ved OL 1994 i Lillehammer. Derudover blev det til sølv ved VM 1995 på hjemmebane og bronze ved VM 1994 i Italien.

OL-medaljer 
 1994:  Guld

VM-medaljer 
 1995:  Sølv
 1994:  Bronze

Referencer

Eksterne henvisninger 

Ishockeyspillere fra Sverige
Deltagere for Sverige ved vinter-OL 1994
Olympiske mestre fra Sverige
Personer fra Jönköping
Frans Slaats

Frans Slaats (født 11. juni 1912 i Waalwijk, død 6. april 1993 smst.) var en cykelrytter fra Holland. Han kørte primært banecykling, og blev 29. september 1937 indehaver af timerekorden.

Ud af seks sejre ved seksdagesløb, kom de to ved Københavns seksdagesløb i 1936 og 1937.

Eksterne henvisninger 

 

Mandlige cykelryttere fra Nederlandene
Vindere af Københavns seksdagesløb
Fredrik Stillman

Fredrik Jan-Ove Stillman (født 22. august 1966 i Jönköping, Sverige) er en svensk tidligere ishockeyspiller, og olympisk guldvinder med Sveriges landshold.

Stillman spillede på klubplan størstedelen af sin karriere i hjemlandet hos hockeyliga-klubben HV71. Han nåede at spille hele 16 sæsoner for klubben og var med til at vinde det svenske mesterskab med klubben i 1995.

Med det svenske landshold vandt Stillman guld ved OL 1994 i Lillehammer. Derudover blev det til guld ved både VM 1991 i Finland og VM 1992 i Tjekkoslovakiet.

OL-medaljer 
 1994:  Guld

VM-medaljer 
 1991:  Guld
 1992:  Guld
 1993:  Sølv
 1995:  Sølv
 1994:  Bronze

Referencer

Eksterne henvisninger 

Ishockeyspillere fra Sverige
Deltagere for Sverige ved vinter-OL 1994
Olympiske mestre fra Sverige
Personer fra Jönköping
Sandøyfjorden (Sørøya)

Sandøyfjorden (nordsamisk: Sáttovuotna) er en fjord på nordsiden af Sørøya i Hammerfest kommune i Troms og Finnmark   fylke i Norge. Fjorden har indløb mellem Stålet i vest og Skarvnæringen i øst og går 15 kilometer mod syd til Straumen i enden af fjorden.

Fjorden er opkaldt efter Sandøya som ligger midt i fjorden og her ligger der enkelte huse på østsiden af øen. På østsiden af fjorden, øst for Sandøya ligger gårdene Skarvfjord og Hønsby. Skarvfjord ligger ved indløbet til den lille fjordarm Skarvfjorden. Vest for Sandøy ligger de dybe bugter Ytre og Indre  Reppa. 

Den indre del af Sandøyfjorden bliver kaldt Sandøybotn. Her ligger også flere småbrug. Koppardal ligger i en bugt på vestsiden, og længst inde i fjorden ligger  Fiskenes, Oterurda, Mebotn og Storelv. Straumen er en lavvandet smal vig som går helt ind til enden af fjorden. På østsiden af fjorden  ligger også den lille fjordarm Båtsfjorden. 

Fjorden er 165 meter på det dybeste, lige nord for Sandøya.

Kilder og henvisninger

 Sørøya – den grønne utposten mot nord  Birger Løvland, august 2016 på utposten.no hentet 10. februar 2019

Fjorde i Troms og Finnmark
Hammerfest
Jan Pijnenburg

Johannes Baptist Norbertus (Jan) Pijnenborg (født 15. februar 1906, død 2. december 1979) var en cykelrytter fra Holland; han kørte primært banecykling.

Pijnenburg deltog for Holland ved OL 1928 i Amsterdam, hvor han sammen med Janus Braspennincx, Jan Maas, Piet van der Horst og Gerard Bosch van Drakenstein udgjorde holdet til 4000 m holdforfølgelsesløb. Hollænderne vandt indledende match mod Schweiz, der blev indhentet efter 3000 m, kvartfinalen mod Polen med forspring på 200 m samt semifinalen mod Frankrig med fem meter, inden de i finalen tabte til Italien med femten meter. Pijnenburg kørte i alle de fire matcher.

Han kørte i sin karriere 50 seksdagesløb og vandt de 17. Den næstsidste sejr kom ved Københavns seksdagesløb i 1936 sammen med makker Frans Slaats.

Referencer

Eksterne henvisninger 

 

Mandlige cykelryttere fra Nederlandene
Vindere af Københavns seksdagesløb
Deltagere for Holland ved sommer-OL 1928
Olympiske sølvmedaljevindere fra Holland
Kees Pellenaars

Cornelis Petrus (Kees) Pellenaars (født 10. maj 1913 i Terheijden, død 30. januar 1988 i Breda) var en cykelrytter fra Holland. Han kørte både landevejs- og banecykling. I 1934 blev han amatør-verdensmester på landevej.

Han vandt fire seksdagesløb, heraf ét ved Københavns seksdagesløb i 1937 sammen med makker Frans Slaats.

Ved Tyskland Rundt i 1950 kørte Pellenaars sammen med et amerikansk militærkøretøj, og måtte indstille sin aktive karriere. Derefter blev han blandt andet hollandsk landstræner.

Eksterne henvisninger 

 

Mandlige cykelryttere fra Nederlandene
Vindere af Københavns seksdagesløb
Tommy Salo

Tommy Mikael Salo (født 1. februar 1971 i Surahammar, Sverige) er en svensk tidligere ishockeyspiller (målmand), og olympisk guldvinder med Sveriges landshold.

Salo spillede størstedelen af sin karriere i den nordamerikanske NHL-liga, hvor han repræsenterede henholdsvis New York Islanders, Edmonton Oilers og Colorado Avalanche. Han spillede også af flere omgange i hjemlandet hos blandt andet Västerås IK, Modo og Frölunda HC.

Med det svenske landshold vandt Salo guld ved OL 1994 i Lillehammer. Han deltog også ved både OL 1998 i Nagano og OL 2002 i Salt Lake City. Derudover blev det til guld ved VM 1998 i Schweiz.

OL-medaljer 
 1994:  Guld

VM-medaljer 
 1998:  Guld
 1997:  Sølv
 2003:  Sølv
 1994:  Bronze
 1999:  Bronze
 2001:  Bronze
 2002:  Bronze

Referencer

Eksterne henvisninger 

Ishockeyspillere fra Sverige
NHL-spillere
Deltagere for Sverige ved vinter-OL 1994
Deltagere for Sverige ved vinter-OL 1998
Deltagere for Sverige ved vinter-OL 2002
Olympiske mestre fra Sverige
Willy Funda

Willy Funda (født 6. marts 1906 i Zossen, død 1. december 1988 smst.) var en cykelrytter fra Tyskland. Han kørte primært banecykling, og blev blandt andet tyskmester i parløb. 

Imellem 1929 og 1936 kørte Funda 31 seksdagesløb, og vandt i 1934 sammen med makker Hans Pützfeld den allerførste udgave af Københavns seksdagesløb.

Eksterne henvisninger 
 

Mandlige cykelryttere fra Tyskland
Vindere af Københavns seksdagesløb
Hans Pützfeld

Hans Pützfeld (født 30. januar 1911 i Dortmund, død ?) var en cykelrytter fra Tyskland. Han kørte primært banecykling og var professionel fra 1930 til 1939.

Han kørte 18 seksdagesløb, og den eneste sejr kom i 1934, da han vandt den allerførste udgave af Københavns seksdagesløb sammen med makker Willy Funda.

Pützfeld vandt i 1938 en etape ved Tyskland Rundt.

Eksterne henvisninger 
 

Mandlige cykelryttere fra Tyskland
Vindere af Københavns seksdagesløb
Personer fra Dortmund
Kunstnerfællesskabet Linien

Kunstnerfællesskabet Linien bestod af en række danske kunstnere, der bl.a. lod sig inspirere af surrealismen og discipliner ’objet trouvé’ (fundne objekter). Deres værker hentede bl.a. inspiration fra naturen, f.eks. sten og drivtømmer. Linien blev oprettet omkring 1930'erne af bl.a. Sonja Fenlov Mancoba, Ejler Bille og Richard Mortensen mens de opholdt sig på Bornholm.

Kunstnersammenslutninger fra Danmark
Vuelta a Murcia 2019

Vuelta a Murcia 2019 var den 39. udgave af cykelløbet Vuelta a Murcia. Løbet var en del af UCI Europe Tour-kalenderen og blev arrangeret i perioden 15. til 16. februar 2019. Det blev vundet af spanske Luis León Sánchez fra  for andet år i træk foran Alejandro Valverde. Danske Jakob Fuglsang vandt bjergtrøjen.

Hold og ryttere

Danske ryttere
Jakob Fuglsang kørte for 
Christopher Juul-Jensen kørte for

Etaperne

1. etape

2. etape

Resultater

Samlede stilling

Pointkonkurrencen

Bjergkonkurrencen

Holdkonkurrencen

Eksterne henvisninger
 

2019
UCI Europe Tour 2019
Cory Booker

Cory Booker (født Cory Anthony Booker, 27. april 1969) er en amerikansk politiker, der er senator for New Jersey. Han er medlem af Demokraterne.

Referencer

Eksterne henvisninger 

Medlemmer af Senatet i USA
Afroamerikanere
Medlemmer af USA's kongres for det demokratiske parti
Advokater fra USA
Præsidentkandidater fra USA 2020
Maria Arredondo

Maria Arredondo(født 6. juli 1985) er en norsk sanger fra Vennesla. Hendes efternavn, Arredondo kommer fra hendes chilenske stedfar. Hun har udgivet seks musikalbum og tolv singler.

Biografi 
Hun optrådte allerede som barn, og fik kontrakt med kunstbureauet Scandinavian Artist Management da hun var 14 år gammel og med mærket Universal Music i 2000. Arredendo har samarbejdet med bl.a. Christian Ingebrigtsen, Hanne Sørvaag, Espen Lind og Jon Lord fra Deep Purple.

Hun spillede hovedrollen i "Sound of Music" i en opstilling på Edderkoppen i Osloi 2008. Udførelsen modtog god kritik, og hun blev rost for dialektanvendelsen og den klare stemme.

Maria Arredondo deltog i Melodi Grand Prix 2010 med sangen "The Touch" skrevet af Rolf Løvland. Med denne sang vandt hun den norske delfinale i Bodø den 16. januar. I februar 2011 deltog hun i TVNorge-programmet 4-stjernet middag.

I perioden 2010 - 2015 havde hun deltidsarbejde i Heggedal Kirke i Asker.

I 2013 udgav Arredondo albummet Heime nu, som er lavet i samarbejde med Martin Halla.

I 2014 deltog hun i programmet Det stærkeste køn, der blev udsendt på den norske kanal TV 2.

Kilder og henvisninger 

Sangere fra Norge
Ivor Spencer

Ivor Spencer, MBE (20. november 1924 – 10. januar 2009) var en britisk kok og grundlægger af Ivor Spencer International School for Butlers og Professional School for Toastmasters.

Karriere 
Spencer blev født i det østlige London. Han blev uddannet kok og blev ansat på Dorchester Hotel inden han blev toastmaster i 1956. I 1977 etablerede han Professional School for Toastmasters, og han deltog siden i over 1.000 kongelige begivenheder.

I 1981 åbnede han Ivor Spencer School of Butlers and Personal Assistants i Dulwich, der er en forstad til London. Her oplærte han butlere og catering-personale fra hele verden til hoteller som Ocean Club på Bahamas og the Park Tower i Argentina. En af hans elever, David Morgan, er nu overbutler på The St. Regis Hotel i New York. I 2006 kostede kurserne hos Spencer omkring £5.375 og blev afholdt to gange om året. Kurserne varer seks uger og gennemgår opgaverne for butlere.

Den 27. juni 2002 udnævnte prins Charles ham til MBE på Buckingham Palace ved dronning Elizabeth 2.'s guldjubilæum. Han medvirkede også i bl.a. Late Show with David Letterman og Today show.

Eksterne henvisninger 
 Ivor Spencer: Official Site
 Ivor Spencer: honorary website
 Ivor Spencer's obituary

Kokke fra Storbritannien
Personer fra London
Personer tildelt Member of the Order of the British Empire
SIRI-Kommissionen

SIRI-Kommissionen var en dansk kommission der skulle "se nærmere på, hvad kunstig intelligens egentlig betyder for vores liv",
Kommission blev nedsat i sommeren 2016 efter initiativ af folketingsmedlem Ida Auken og formanden for IDA Thomas Damkjær Petersen,
og var opkaldt efter Apples digitale taleassistent Siri.
Kommissionen kom med anbefalinger i rapporten "AI, Medier og Demokrati. Sådan styrker vi vores demokratiske immunforsvar" og ved et møde i Fællessalen, Folketinget den 8 februar 2019.

Henvisninger 

Danske kommissioner
Afrikamesterskabet i håndbold 2018 (kvinder)

Afrikamesterskabet i håndbold 2018 for kvinder var den 23. udgave af Afrikamesterskabet i håndbold for kvinder.

Rangering

Eksterne links
Officiel website 

Håndbold i 2018
2018 (kvinder)
Kvindehåndbold
Håndbold i Republikken Congo
Albertina Kassoma

Albertina da Cruz Kassoma (født 12. juni 1996) er en angolansk professionel håndboldspiller, som spiller for den angolansk håndboldklub Primeiro de Agosto og er en del af det angolanske håndboldlandshold.

Hun repræsentantede Angola ved VM i håndbold 2013 i Serbien og ved Sommer-OL 2016.

I 2018 blev hun udnævnt til at være den bedste spiller ved Afrikamesterskabet i håndbold 2018.

Referencer

Eksterne henvisninger 
 

Håndboldspillere fra Angola
Olympiske håndboldspillere fra Angola
Håndboldspillere ved sommer-OL 2016
Håndboldspillere ved sommer-OL 2020
Mariane Sandal Dissing

Mariane Sandal Dissing (født 6. maj 1960) er en dansk advokat, der fra 2013 til 2021 var adm. direktør i Finanssektorens Arbejdsgiverforening (FA).

Dissing blev student fra Morsø Gymnasium i 1979, cand.jur. fra Aarhus Universitet i 1986 og advokat i 1990.
Efter endt uddannelse arbejdede Mariane S. Dissing som advokatfuldmægtig hos Jon Stokholm (1986-1988), som fuldmægtig hos Forbrugerombudsmanden (1988-1991) og som koncernjurist hos Eskofot A/S (1991-1993).
I 1993 blev hun ansat i Finanssektorens Arbejdsgiverforening (FA) som advokat. I 2013 blev Mariane S. Dissing udnævnt til adm. direktør samme sted .
Mariane S. Dissing er medlem af Repræsentantskabet i ATP  og dommer i Arbejdsretten .
Mariane S. Dissing er gift med arkitekt Lars Jesper Lundsgaard. Parret har en søn og er bosiddende i Virum.

Kilder og henvisninger 

Arbejdsmarkedet i Danmark
Feodora af Slesvig-Holsten-Sønderborg-Augustenborg

Feodora af Slesvig-Holsten-Sønderborg-Augustenborg (Feodora Adelheid Helene Louise Caroline Pauline Alice Jenny; 3. juli 1874 – 21. juni 1910) var en prinsesse af Augustenborg, der var det syvende og yngste barn og den fjerde datter af Hertug Frederik Christian August af Slesvig-Holsten-Sønderborg-Augustenborg i hans ægteskab med Adelheid af Hohenlohe-Langenburg. Hun var lillesøster til Tysklands sidste kejserinde, Augusta Viktoria.

Prinsesse Feodora Adelheid uddannede sig som kunstmaler i Dresden. Hendes læremester var Fritz Mackensen, der var en af grundlæggerne af kunstnerkolonien i Worpswede. Senere blev hun også forfatter og udgav en række værker under pseudonymerne F. Holstein og F. Hugin.

Huset Oldenburg
Huset Augustenborg
Prinsesser
Personer fra Schlesien